b'\n_START_ARTICLE_\nOblast (geografija)\n_START_PARAGRAPH_\nObl\xc3\xa1st (v ru\xc5\xa1\xc4\x8dini) - ustrezna slovenska prevoda bi bila regija (belorusko \xd0\xb2\xd0\xbe\xcc\x81\xd0\xb1\xd0\xbb\xd0\xb0\xd1\x81\xd1\x86\xd1\x8c, vob\xc5\x82a\xc5\x9b\xc4\x87, bolgarsko \xd0\xbe\xcc\x81\xd0\xb1\xd0\xbb\xd0\xb0\xd1\x81\xd1\x82, oblast, bosansko oblast, \xc4\x8de\xc5\xa1ko oblast, makedonsko \xd0\xbe\xd0\xb1\xd0\xbb\xd0\xb0\xd1\x81\xd1\x82, oblast, rusko \xd0\xbe\xcc\x81\xd0\xb1\xd0\xbb\xd0\xb0\xd1\x81\xd1\x82\xd1\x8c, oblas\xc5\xa5, slova\xc5\xa1ko oblas\xc5\xa5, srbsko \xd0\xbe\xd0\xb1\xd0\xbb\xd0\xb0\xd1\x81\xd1\x82, oblast, ukrajinsko \xd0\xbe\xcc\x81\xd0\xb1\xd0\xbb\xd0\xb0\xd1\x81\xd1\x82\xd1\x8c, oblas\xc5\xa5) je ve\xc4\x8dja upravno-obmo\xc4\x8dna enota v Rusiji, Bolgariji in nekaterih republikah nekdanje Sovjetske zveze: Belorusiji, Kazahstanu, Kirgizistanu, Tad\xc5\xbeikistanu, Ukrajini in Uzbekistanu._NEWLINE_Uradna imena v nasledstvenih dr\xc5\xbeavah Sovjetske zveze se razlikujejo, nekatera pa so istoizvorne besede ruskega izraza. Na primer: \xd0\xb2\xd0\xbe\xd0\xb1\xd0\xbb\xd0\xb0\xd1\x81\xd1\x86\xd1\x8c, voblasc se uporablja za upravno delitev Belorusije, kaza\xc5\xa1ko \xd0\xbe\xd0\xb1\xd0\xbb\xd1\x8b\xd1\x81, oblis pa za upravno delitev Kazahstana.\n_START_SECTION_\nRuski imperij\n_START_PARAGRAPH_\nV Ruskem imperiju so bile oblasti upravne enote in so bile del krajev. Ve\xc4\x8dina tedanjih oblasti je le\xc5\xbeala na obrobju dr\xc5\xbeave ali pa so pokrivale obmo\xc4\x8dja, kjer so \xc5\xbeiveli kozaki. Oblasti so bile enakovredne gubernijam. Upravljanje oblasti se je razlikovalo od upravljanja gubernij v tem da so bile na njihovem obmo\xc4\x8dju vedno vojske. Vodja oblasti je bil hkrati vodja dr\xc5\xbeavne in voja\xc5\xa1ke uprave.\n_START_SECTION_\nKraljevina Srbov, Hrvatov in Slovencev\n_START_PARAGRAPH_\nV Kraljevini Srbov, Hrvatov in Slovencev so bile oblasti upravne enote med letoma 1922 in 1929. V tem \xc4\x8dasu je bila dr\xc5\xbeava razdeljena na 33 oblasti. Leta 1929 so oblasti zamenjale ve\xc4\x8dje upravne enote, banovine.'